ประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูง นักลงทุนผู้บริหารระดับสูง และผู้ประกอบการวิสาหกิจเริ่มต้น(ฉบับที่ ๒)[๑] โดยที่ประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูงนักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ ๓๐ มกราคม พ.ศ.๒๕๖๑ กำหนดให้คนต่างด้าวซึ่งเป็นผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นซึ่งประสงค์จะทำงานเกี่ยวกับอุตสาหกรรมเป้าหมายมีสิทธิขออนุญาตเข้ามาอยู่ในราชอาณาจักรเป็นกรณีพิเศษเพื่อเป็นการส่งเสริมการลงทุนและดึงดูดบุคลากรซึ่งมีความรู้ความสามารถสูงเข้ามาทำงานอันจะก่อให้เกิดประโยชน์ต่อการพัฒนาเศรษฐกิจของประเทศเนื่องจากสำนักงานคณะกรรมการส่งเสริมการลงทุนขอเพิ่มเติมอุตสาหกรรมเป้าหมายสาขาการบริการอาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติฉบับที่ ๘๗/๒๕๕๗ เรื่อง การแก้ไขเพิ่มเติมผู้รักษาการ ตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจลงวันที่ ๑๐ กรกฎาคม พุทธศักราช ๒๕๕๗ และมาตรา ๑๗ แห่งพระราชบัญญัติคนเข้าเมือง พ.ศ.๒๕๒๒ นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ ๖ พฤศจิกายน พ.ศ. ๒๕๖๑ จึงออกประกาศไว้ดังต่อไปนี้ข้อ๑ ให้เพิ่มความต่อไปนี้เป็น (ฎ) และ(ฏ) ใน (๑) ของข้อ ๑ ของประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูงนักลงทุน ผู้บริหารระดับสูง และผู้ประกอบการวิสาหกิจเริ่มต้น ลงวันที่ ๓๐ มกราคม พ.ศ.๒๕๖๑(ฎ)อุตสาหกรรมการบริหารจัดการสิ่งแวดล้อมและพลังงานทดแทน(ฏ)อุตสาหกรรมสาขาการบริการ ได้แก่๑)การอนุญาโตตุลาการ๒)การพัฒนาทรัพยากรมนุษย์ด้านวิทยาศาสตร์และเทคโนโลยีข้อ๒ ให้ยกเลิกความในข้อ ๓ ของประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูง นักลงทุนผู้บริหารระดับสูง และผู้ประกอบการวิสาหกิจเริ่มต้น ลงวันที่ ๓๐ มกราคม พ.ศ. ๒๕๖๑ และให้ใช้ความต่อไปนี้แทนข้อ๓ ในกรณีที่คนต่างด้าวได้รับหนังสือรับรองตามข้อ๒ แล้ว ให้คนต่างด้าวและผู้ติดตามซึ่งประสงค์จะขออนุญาตเข้ามาอยู่ในราชอาณาจักรเป็นกรณีพิเศษตามประกาศนี้ขอรับการตรวจลงตราประเภทคนอยู่ชั่วคราวเป็นกรณีพิเศษ(SmartVisa)จากสำนักงานตรวจคนเข้าเมือง ณ ศูนย์บริการวีซ่าและใบอนุญาตทำงานสถานเอกอัครราชทูตหรือสถานกงสุลไทยในต่างประเทศ ศูนย์บริหารแรงงานเขตพัฒนาเศรษฐกิจพิเศษภาคตะวันออกหรือสถานที่อื่นที่สำนักงานตรวจคนเข้าเมืองกำหนด สำหรับใช้ได้หลายครั้งภายในอายุการใช้งานการตรวจลงตรา ดังต่อไปนี้(๑)ระยะเวลาตามที่กำหนดในสัญญาจ้างแต่ไม่เกินสี่ปี สำหรับผู้เชี่ยวชาญทักษะสูงหรือผู้บริหารระดับสูง(๒)ไม่เกินสี่ปีสำหรับนักลงทุน(๓)ไม่เกินสองปีสำหรับผู้ประกอบการวิสาหกิจเริ่มต้น(๔)ผู้ติดตามของคนต่างด้าว ให้มีอายุการใช้งานการตรวจลงตราไม่เกินระยะเวลาตามสิทธิของคนต่างด้าวผู้นั้นให้คนต่างด้าวและผู้ติดตามเสียค่าธรรมเนียมการตรวจลงตราในอัตราปีละหนึ่งหมื่นบาทเศษของปีให้คิดเป็นหนึ่งปีข้อ๓ ให้ยกเลิกความในวรรคหนึ่งของข้อ ๕ ของประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นลงวันที่ ๓๐ มกราคม พ.ศ. ๒๕๖๑ และให้ใช้ข้อความต่อไปนี้แทนข้อ๕ คนต่างด้าวและผู้ติดตามซึ่งประสงค์จะขออยู่ในราชอาณาจักรเป็นการชั่วคราวต่อไปอีกภายหลังจากที่ครบกำหนดเวลาอนุญาตตามข้อ๔ แล้ว ให้ดำเนินการตามข้อ ๒ และเมื่อได้รับหนังสือรับรองคุณสมบัติจากสำนักงานคณะกรรมการส่งเสริมการลงทุนแล้วให้พนักงานเจ้าหน้าที่ตรวจคนเข้าเมือง ณ ศูนย์บริการวีซ่าและใบอนุญาตทำงาน ศูนย์บริหารแรงงานเขตพัฒนาเศรษฐกิจพิเศษภาคตะวันออกหรือสถานที่อื่นที่สำนักงานตรวจคนเข้าเมืองกำหนด ประทับตราอนุญาตให้คนต่างด้าวและผู้ติดตามอยู่ในราชอาณาจักรเป็นการชั่วคราวต่อไปได้ครั้งละไม่เกินกำหนดเวลาตามข้อ๓ และอนุญาตให้กลับเข้ามา หรืออยู่ต่อเข้ามาในราชอาณาจักรได้อีกโดยไม่จำกัดจำนวนครั้งประกาศณ วันที่ ๒๖ กุมภาพันธ์ พ.ศ. ๒๕๖๒พลเอก ประยุทธ์จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยพัชรภรณ์/ธนบดี/จัดทำ๑๗ กันยายน ๒๕๖๓สุภาทิพย์/ตรวจ๓ ตุลาคม ๒๕๖๓[๑]ราชกิจจานุเบกษา เล่ม ๑๓๖/ตอนพิเศษ ๖๓ ง/หน้า ๕/๑๕ มีนาคม๒๕๖๒